Robbie Savage po rozhovoroch s Robinom van Persiem nadobudol dojem, že aj napriek klebetám o odchode a nezhodám s Davidom Moyesom, tento holandský útočník nastupovanie v drese Manchestru United miluje a ani len na chvíľu na odchod z klubu nepomyslel.
30 ročný útočník, ktorý je momentálne zranený bol nedávno spojovaný s odchodom z Man.United. Zvesti o jeho nespokojnosti s ešte stále čerstvo vymenovaným manažérom Davidom Moyesom, začal šíriť Mark Lawrenson. Savage však tieto zvesti absolútne vyvrátil, keď povedal: "S Robinom sme sa v poslednom období dosť skamarátili, a to vďaka našim synom, ktorí spolu hrajú za jeden futbalový tím. Počas našich rozhovorov som vycítil, že Robin svoje účinkovanie na Old Trafforde doslova miluje."
"Musím však povedať, že mal naozaj veľkú smolu (kvôli zraneniu stehna, pozn. red.), no myslím si, že sa do United zamiloval. Hráčom Manchestru United určite zostane sezónu túto a aj nasledujúcu."
Ako to už po väčšine býva, nie všetko čo čítate v novinách je 100% pravda, a tak sa zdá, že zvesti o Robinovej frustrácii pravdivé byť mohli, no nemali čo dočinenia s Davidom Moyesom, ale práve so zranením stehna, kvôli ktorému musí nútene pauzovať. Dnes ráno sa však v anglických denníkoch objavili správy, že existuje šanca, aj keď malá, že by dnes van Persie proti Norwichu mohol nastúpiť. Čo je pravdy na týchto zvestiach uvidíme už dnes okolo 15:00.
Zdroj: thepeoplesperson.com